CELEX: 62016TN0085
Language: sl
Date: 2016-02-17 00:00:00
Title: Zadeva T-85/16: Tožba, vložena 17. februarja 2016 – Shoe Branding Europe/EUIPO – adidas (postavitev dveh vzporednih trakov na čevljih)

18.4.2016   
            
            
               SL
            
            
               Uradni list Evropske unije
            
            
               C 136/39
            
         Tožba, vložena 17. februarja 2016 – Shoe Branding Europe/EUIPO – adidas (postavitev dveh vzporednih trakov na čevljih)
   (Zadeva T-85/16)
   (2016/C 136/54)
   Jezik, v katerem je bila tožba vložena: angleščina
   
      Stranke
   
   
      Tožeča stranka: Shoe Branding Europe BVBA (Oudenaarde, Belgija) (zastopnik: J. Løje, odvetnik)
   
      Tožena stranka: Urad Evropske unije za intelektualno lastnino (EUIPO)
   
      Druga stranka pred odborom za pritožbe: adidas AG (Herzogenaurach, Nemčija)
   
      Podatki o postopku pred EUIPO
   
   
      Prijavitelj sporne znamke: tožeča stranka
   
      Zadevna sporna znamka: pozicijska znamka EU v obliki dveh vzporednih trakov na zunanji strani zgornjega dela čevlja – Prijava št. 10 477 70
   
      Postopek pred EUIPO: postopek z ugovorom
   
      Izpodbijana odločba: odločba drugega odbora za pritožbe pri EUIPO z dne 26. novembra 2015 v zadevi R 3106/2014-2
   
      Tožbeni predlogi
   
   Tožeča stranka Splošnemu sodišču predlaga, naj:
   
      primarno:
   
   
               —
            
            
               izpodbijano odločbo razveljavi;
            
         
               —
            
            
               EUIPO naloži plačilo stroškov;
            
         
      podredno:
   
   
               —
            
            
               zadevo vrne toženi stranki v odločanje in odredi ponoven preizkus, neodvisen od sodbe Splošnega sodišča v zadevi T-145/14;
            
         
      še bolj podredno:
   
   
               —
            
            
               zadevo vrne toženi stranki v odločanje in odredi, naj se postopek prekine do odločitve o pritožbi, ki jo je tožeča stranka vložila zoper sodbo Splošnega sodišča v zadevi T-145/14 pri Sodišču Evropske unije (zadeva C-396/15 P), in da naj po izdaji sodbe Sodišča Evropske unije v navedeni zadevi sama presodi podobnosti in razlike med znamkama, ki ju je treba primerjati.
            
         
      Navajana tožbena razloga
   
   
               —
            
            
               Tožena stranka je ravnala napačno, ker ni sama opravila presoje podobnosti in razlik med znamko tožeče stranke, ki se izpodbija, in prejšnjo znamko vlagatelja ugovora, registrirano pod znamko EU št. 3 517 646;
            
         
               —
            
            
               Tožena stranka je napačno ugotovila, da so pogoji na podlagi člena 8(5) Uredbe št. 207/2009 izpolnjeni.